സ്റ്റീവ് ബ്രൂസിനെ പുറത്താക്കുന്നത് വൈകും, വലിയ പരിശീലകനെ പകരക്കാരനായി ഉറപ്പിക്കാന് ന്യൂകാസില് സൗദി ഗ്രൂപ്പ് ഏറ്റെടുത്തതോടെ ഇംഗ്ലണ്ടിലെ വലിയ ക്ലബായി മാറാന് ഒരുങ്ങുന്ന ന്യൂകാസില് അവരുടെ ഇപ്പോഴത്തെ പരിശീലകന് സ്റ്റീവ് ബ്രൂസിനെ പുറത്താക്കാന് വൈകും. തല്ക്കാലം സ്റ്റീബ് ബ്രൂസ് തന്നെ പരിശീലകനായി തുടരട്ടെ എന്നാണ് ന്യൂകാസില് പുതിയ ഉടമകളുടെ തീരുമാനം. ഞായറാഴ്ച നടക്കുന്ന സ്പര്സിനെതിരായ മത്സരത്തില് ബ്രൂസ് തന്നെയാകും ടീമിനെ നയിക്കുക. ഒരു പുതിയ പരിശീലകനെ ഉറപ്പിച്ച ശേഷം മാത്രമെ ന്യൂകാസില് ബ്രൂസിനെ പുറത്താക്കുകയുള്ളൂ. ഇപ്പോള് ന്യൂകാസില് വലിയ പരിശീലകരുമായി ചര്ച്ച നടത്തുന്നുണ്ട്. ഈ സീസണില് റിലഗേഷന് ഒഴിവാക്കി അടുത്ത സീസണില് ഒരു വലിയ സ്ക്വാഡാക്കി ന്യൂകാസിലിനെ മാറ്റാന് ആണ് പുതിയ ഉടമകള് ശ്രമിക്കുന്നത്. കോണ്ടെ, സിദാന്, തുടങ്ങിയ വലിയ പരിശീലകരുടെ പേര് ഇതിനകം തന്നെ ന്യൂകാസിലുമായി ബന്ധപ്പെട്ട് കേള്ക്കുന്നുണ്ട്. മുന് ചെല്സി പരിശീലകന് ലമ്ബാര്ഡ്, ബ്രൈറ്റന്റെ ഇപ്പോഴത്തെ പരിശീലകന് ഗ്രഹാം പോട്ടര് എന്നിവരും ന്യൂകാസിലിന്റെ ലിസ്റ്റില് ഉണ്ട്.